Ysberg byna so groot soos Pta skeur binnekort los | Maroela Media
Die Larsen C ysberg van meer as 5 000 vierkante kilometer (Foto: Nasa)
'n Enorme ysberg van meer as 5 000 vierkante kilometer gaan volgens kundiges binne die volgende paar dae van een van die grootste ysberge in Antarktika wegskeur en in die Weddell-see invloei.
Wetenskaplikes hou dié skeur, wat al langer as 160 km is, reeds vir 'n geruime tyd dop, aangesien dit sal lei tot die wegbreek van een van die tien grootste stukke ys nóg in Antarktika.
Die Larsen C-ysbank, soos dié ysberg bekend staan, is al vir etlike jare een van die grootste van sy soort.
Volgens die jongste inligting moet dié los stuk ys maar nog net 4,5 km skeur voor dit van die ysberg wegbreek.
Prof. Adrian Luckman, 'n wetenskaplike van die Swansea-universiteit in Wallis, wat dié natuurlike verskynsel al vir 'n geruime tyd dophou, sê dié stuk ys sal geen invloed op watervlakke hê nie, aangesien daar reeds 'n groot gedeelte van die ys in die water dryf.
Die skeur in die Larsen C ysberg van meer as 5 000 vierkante kilometer (Foto: Nasa)
Volgens die Europese Ruimteagentskap sal dié stuk ys meer as 160 m in dikte meet en sal die ys meer as 1 biljoen ton weeg.
Helen Amana Fricker, 'n Antarktiese wetenskaplike, sê daar is geen rede om die verskynsel met klimaatverandering te verbind nie.
"Daar is geen rede tot kommer nie. Groot verskynsels soos dié is normaal en kom al vir dekades, eeue en millennia voor op siklusse wat baie langer is as die menslike leeftyd," sê sy.
Eric Rignot, verbonde aan NASA en die universiteit van Kalifornië, stem egter nié met Fricker saam nie.
Rignot sê die verskynsel kan alleenlik aan klimaatverandering in die skiereiland toegeskryf word. Hy sê daar was die laaste paar jaar 'n toename in hierdie verskynsels wat 'n aanduiding is dat klimaatverandering daarby betrokke is.
Wetenskaplikes stem egter saam dat dié verskynsel in die stadium geen gevaar inhou nie.
Die wêreld in foto's – 10 Julie 2017
Wonderlik dat die wetenskaplikes verskil oor die rede vir die skeur. Dit wys net dat hul ook maar net afleidings maak gebasseer op hul kennis, orientasie en voorkeure. Met ander woorde teorië. Vir die een is dit n natuurlike verskynsel wat millenia reeds voorkom en as sulks gepredik word. Vir die ander is dit n direkte gevolg van klimaatsverandering wat gesubstansieer word deur rye en rye data oor die koolstof vlakke in die atmosfeer die laaste dekades. Dieselfde anomalie geld tov die paleontologie wat beweer die gebeentes van uitgestorwe spesies is der miljoene jare oud. Dan gebeur dit soos in… Lees meer »
Ek lewer liewer geen kommentaar op jou kommentaar nie….of het ek nou kommentaar gelewer?
Whoop whoop, hier kom die Kaap se water aan ! :) lol
My wiskunde laat my in die steek, 5000 vierkante kilometer is baie groter as Pretoria, van Pretoria Kaap toe is nie eers 1600. Of hoe………………..Die opskrif en inhoud van die berig strook nie………..